## Pravilnik o sigurnosnim znakovima

### NN 29/2005 (2.3.2005.), Pravilnik o sigurnosnim znakovima

# ministarSTVO gospodarstva, rada i poduzetniŠtva

502

Na
temelju članka 12. stavka 1. Zakona o zaštiti na radu (»Na­rodne novine« br.
59/96, 94/96 i 114/03) ministar gospodarstva, rada i poduzetništva donosi

## PRAVILNIK

### O SIGURNOSNIM ZNAKOVIMA

I.
OPĆE ODREDBE

Članak
1.

(1)
Ovim se Pravilnikom utvrđuju obveze poslodavca u svezi s uporabom sigurnosnih
znakova.

(2) U
provedbi odredaba ovoga Pravilnika primjenjuje se hrvatska norma HRN 7010 –
Grafički simboli – Sigurnosne boje i sigurnosni znakovi – Sigurnosni znakovi za
mjesta rada i javne prostore te sigurnosni znakovi prikazani u prilogu II točka
3. odnosno prilogu V. točka 1.3.

(3)
Odredbe ovoga Pravilnika se ne primjenjuju za znakove kojima se označavaju
opasne tvari i preparati, proizvodi i oprema prije stavljanja na tržište osim u
slučajevima kada to nije uređeno drugim propisom.

(4)
Odredbe ovoga Pravilnika ne odnose se na znakove koji se upotrebljavaju za
reguliranje cestovnoga, željezničkoga, morskoga ili zračnog prijevoza.

Članak
2.

U smislu
ovoga Pravilnika pojedini pojmovi imaju sljedeće značenje:

a) *»sigurnosni
znak«* je znak, koji se odnosi na određeni objekt, djelatnost ili stanje, i
daje informaciju ili uputu o osiguranju sigurnosti i zdravlja pri radu. Znak
može biti natpis, boja, svjetlosni znak, zvučni signal, govorna komunikacija
ili komunikacija rukama;

b) *»znak za zabranu«* je znak, koji zabranjuje
određeno či­njenje (aktivnosti), koje bi moglo uzrokovati rizik za sigurnost i
zdravlje radnika;

c) *»znak upozorenja«* je znak, koji upozorava
na rizik ili opasnost;

d) *»znak za obvezno postupanje«* je znak, koji
propisuje obvezno postupanje u određenim slučajevima;

e) *»znak za izlaz u slučaju nužde ili za prvu
pomoć«* je znak, koji daje informacije o izlazima u slučaju nužde,
pomagalima za prvu pomoć i spašavanje;

f) *»znak obavijesti«* je znak, koji daje
određene informacije, koje su drukčije od onih navedenih u točkama od a) do e)
ovoga članka;

g) *»natpis«* je znak, koji daje specifične
informacije u obliku geometrijskih likova, boja, simbola ili piktograma i koji
je vidljiv samo, ako ga se osvijetli svjetlošću određene jakosti;

h) *»dopunski natpis«* je natpis, koji se
upotrebljava skupa s jednim od znakova opisanim pod g) i daje dopunske
informacije;

i) *»sigurnosna boja«* je boja, koja ima točno
određeno značenje;

j) *»simbol ili piktogram«* je lik, koji opisuje
stanje ili propisuje specifično postupanje, a upotrebljava se na natpisu ili
osvijetljenoj površini;

k) *»svjetlosni znak«* je znak, koji daje naprava,
izrađena od djelomično ili potpuno prozirnog materijala, koji se osvijetli s
unutarnje strane ili straga, tako da daje dojam osvijetljene površine;

l) *»zvučni signal«* je šifrirani signal, koji
stvara naprava, koja je izrađena za tu namjenu, bez uporabe ljudskog ili
umjetnog glasa;

m) *»govorna komunikacija«* je unaprijed
dogovorena usmena poruka s ljudskim ili umjetnim glasom;

n) *»ručni
signal«* je pomicanje i položaj ruku u šifriranom obliku za rukovođenje
osobama koje izvode manevre, koji predstavljaju rizik za radnike.

II.
OPĆE OBVEZE POSLODAVCA

1.
Opća pravila

Članak 3.

(1) Poslodavac mora osigurati postavljanje
sigurnosnih znakova na mjestima na kojima radnici ne mogu izbjeći rizike, jer
ih poslodavac nije mogao otkloniti ili dovoljno smanjiti osnovnim pravilima
zaštite na radu ili odgovarajućom organizacijom rada.

(2) Pri postavljanju sigurnosnih znakova poslodavac
mora uzeti u obzir procjenu opasnosti pri određenim poslovima i u određenom
okolišu, te osigurati, da su sigurnosni znakovi stalno na zahtijevanom mjestu.

(3) Bez obzira na odredbe članka 1. stavka 3. ovoga
Pravilnika poslodavac mora znakove koji se odnose na cestovni, željeznički,
unutarnji vodeni i zračni prijevoz, postaviti svuda, gdje je to potrebno glede
načina prijevoza unutar lokacije.

2.
Upotreba sigurnosnih znakova

Članak
4.

Poslodavac
mora osigurati da sigurnosni znakovi koje upotrebljava ispunjavaju zahtjeve iz
priloga I do IX ovoga Pravilnika.

III.
POSEBNE OBVEZE POSLODAVCA

1.
Informacije i upute za radnike/izvješćivanje radnika

Članak 5.

(1) Poslodavac mora radnicima osigurati odgovarajuće
usmene ili pisane upute o značenju sigurnosnih znakova, koji se upotrebljavaju
pri radu te ih stalno izvješćivati o svim potrebnim mjerama u svezi s njihovom
uporabom.

(2) U uputama poslodavac mora, na radnicima razumljiv
način, opisati značenje znakova, posebice onih koji sadrže riječi, i način
postupanja u uobičajenim i posebnim situacijama.

(3) Radnici su se dužni pridržavati uputa poslodavca
o načinu postupanja vezano za postavljene sigurnosne znakove te izvješćivati
poslodavca o svim potrebnim mjerama u svezi s njihovom uporabom.

2.
Savjetovanje i suradnja s radnicima

Članak
6.

Poslodavac
se mora posavjetovati s radnicima i njihovim predstavnicima te im omogućiti
ravnopravno sudjelovanje u pitanjima, koja su predmet ovoga Pravilnika,
uključujući primjenu priloga I do IX.

IV.
PRIJELAZNE I ZAVRŠNE ODREDBE

Članak
7.

Poslodavac
mora osigurati da sigurnosni znakovi koje već upotrebljava, ispunjavaju
zahtjeve iz priloga I do IX ovoga Pra­vil­­nika te osigurati odgovarajuće upute
navedene u članku 5. ovoga Pravilnika najkasnije dvije godine nakon stupanja na
snagu ovoga Pravilnika.

Članak
8.

Prilozi
I do IX su sastavni dio ovoga Pravilnika.

Članak
9.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
115-01/04-01/14

Urbroj:
526-08-04-3

Zagreb,
10. veljače 2005.

Ministar
**Branko Vukelić,** v. r.

Prilog I

OPĆI ZAHTJEVI
ZA SIGURNOSNE ZNAKOVE

1.
Prethodne napomene

1.1.
Kada se zahtijevaju sigurnosni znakovi u skladu s člankom 1. ovoga Pravilnika,
moraju ispunjavati sve zahtjeve iz priloga od II do IX.

1.2. U ovom prilogu postavljeni su zahtjevi za
sigurnosne znakove, opisi različitih načina uporabe sigurnosnih znakova te opća
pravila o zamjeni i kombiniranju znakova.

1.3. Sigurnosni znakovi se smiju upotrebljavati samo
za davanje uputa i obavijesti, koje su propisane ovim Pravilnikom.

2. Vrste znakova

2.1. Stalni znakovi

2.1.1. Stalni natpisi na tablicama (pločama) moraju se
upotrebljavati za zabrane, upozorenja, zahtjeve i označavanje putova i izlaza u
slučaju nužde te prostorija za pružanje prve pomoći.

Natpisi i sigurnosne boje se moraju upotrebljavati za
trajnu oznaku lokacije i identifikaciju opreme za gašenje požara.

2.1.2. Natpise na spremnicima i cjevovodima potrebno
je namjestiti, kao što je utvrđeno u prilogu III.

2.1.3. Mjesta, na kojima postoji opasnost od udara u
prepreke ili padova, moraju biti trajno označena sigurnosnom bojom i natpisima
na pločama.

2.1.4. Prometni putovi moraju biti trajno označeni
sigurnosnom bojom.

2.2. Znakovi u određenim situacijama

2.2.1. Svjetlosni znakovi, akustični signali i
govorna komunikacija se moraju upotrebljavati kada to zahtijeva situacija, pri
čemu se mora za upozoravanje osoba na opasnosti uzeti u obzir mogućnost
izmjenjivanja i kombiniranja znakova, kao što je predviđeno u točki 3. ovoga
Priloga. Istovremeno se mogu upotrebljavati i za pozivanje nazočnih, da
postupaju na predviđeni način i u slučaju evakuacije iz prostorija.

2.2.2. Ručni signali i govorna komunikacija se moraju
upotrebljavati kada to zahtijeva usmjeravanje osoba koje obavljaju opasne
radnje (operacije).

3. Izmjenjivanje i kombiniranje znakova

3.1. Mogu se upotrijebiti bilo koji od sljedećih
znakova, ako je tako osigurana odgovarajuća raspoznatljivost oznake i ako su
jednako učinkoviti:

– sigurnosna boja ili natpis na ploči za označavanje
mjesta, ako se radi o zapreci ili mogućnosti pada radnika,

–
svjetlosni znakovi, akustični signali ili govorna komunikacija,

– ručni signali ili govorna komunikacija.

3.2. Moguće kombinacije sigurnosnih znakova:

– svjetlosni znakovi i akustični signali,

– svjetlosni znakovi i govorna komunikacija,

– ručni signali i govorna
komunikacija.

4. Upute u donjoj tablici vrijede za sve znakove, koji uključuju sigurnosnu
boju:
if !supportLineBreakNewLine
endif

|  |  |  |
| --- | --- | --- |
| Boja | Značenje ili namjena | Upute i obavijesti |
|  | Znak zabrane | Opasno postupanje |
|  |  | Naprave za zaustav­ljanje, |
| Crvena | Alarm za opasnost | isključivanje i isklapanje |
|  |  | u nuždi |
|  | Požarna oprema | Identifikacija i mjesto |
| Žuta ili žuć- | Znak upozorenja | Pazite, poduzmite |
| kastosmeđa |  | sigurnosne mjere |
|  |  | Specifično postupanje |
|  |  | ili mjera |
| Plava | Znak za obvezno | Nosite osobnu zaštitnu |
|  | postupanje | opremu |
|  | Znak za izlaz u nuždi, | Vrata, izlazi, putovi, op- |
|  | znak za prvu pomoć | rema pomagala (objekti) |
| Zelena | Nema opasnosti | Vraćanje u normalno |
|  |  | stanje |

5. Učinkovitost znakova se ne smije smanjivati:

5.1. prisutnošću drugog
izvora davanja iste vrste znakova, koji ometa vidljivost ili slušnost;

5.1.1. na način, da su
znakovi previše blizu jedan drugom;

5.1.2. istovremenom uporabom
dvaju svjetlosnih znakova, koje je moguće zamijeniti;

5.1.3. uporabom svjetlosnog
znaka u blizini drugoga sličnog izvora svjetla;

5.1.4. uporabom dvaju
akustičnih signala istovremeno;

5.1.5. uporabom akustičnog
signala u bučnom okolišu;

5.2. s manjkavim oblikom,
nedovoljnim brojem, nepravilnim postavljanjem, slabim održavanjem i nepravilnim
djelovanjem znakova ili signalnih naprava.

6. Znakove i signalne naprave
treba redovno čistiti, održavati, pregledavati, popravljati i po potrebi
mijenjati, kako bi se osiguralo očuvanje bitnih i funkcionalnih svojstava.

7. Broj znakova odnosno
signalnih naprava, koje je potrebno postaviti i njihovo postavljanje, je ovisno
od stupnja rizika i područja, kojeg pokrivaju.

8. Znakovi, za koje je
potreban vanjski izvor energije, moraju imati osigurano rezervno napajanje u
slučaju nestanka električne struje.

9. Aktiviranje svjetlosnog
znaka ili akustičnog signala navješćuje kada nastupaju okolnosti zbog kojih je
znak pred­viđen, a mora djelovati toliko vremena koliko takve okolnosti traju.

Svjetlosne znakove i
akustične signale treba odmah po uporabi ponovno postaviti u stanje
pripravnosti.

10. Kako bismo osigurali
pravilno djelovanje i učinkovitost svjetlosnih znakova i akustičnih signala,
treba ih ispitati nakon što su postavljeni, a nakon toga tijekom uporabe u
dovoljno čestim vremenskim intervalima.

11.
Ukoliko se određeni signali slabije čuju ili vide zbog uporabe osobne zaštitne
opreme, potrebno je takve znakove ili dopuniti na odgovarajući način ili ih
zamijeniti.

12.
Zatvorene ili ograđene prostorije, u kojima se skladište veće količine opasnih
tvari ili preparata, potrebno je s vanjske strane označiti odgovarajućim
znakovima upozorenja iz točke 3.2. priloga II ili oznakama koje propisuje točka
1. priloga III, osim u slučajevima kad već naljepnice na pojedinoj ambalaži
odnosno spremnicima sadrže odgovarajuća upozorenja i obavijesti.

Prilog
II

OPĆI
ZAHTJEVI ZA ZNAKOVE
NA PLOČAMA

1.
Izgled

1.1. U pogledu oblika i boje znakova na pločama
primjenjuje se hrvatska norma HRN 7010, a za znakove koji nisu obuhvaćeni
navedenom normom oblik i boja dani su u točki 3. ovoga priloga.

1.2. Piktogrami moraju biti
jednostavni, zbog čega moraju sadržavati samo bitne elemente.

1.3. Piktogrami se mogu
razlikovati od skica iz točke 3. ovoga priloga, ukoliko usprkos tome jasno
priopćavaju sadržaj, te nije ni moguće krivo razumjeti njihovo značenje.

1.4. Ploče moraju biti
izrađene od materijala koji je otporan na udarce, vodu i vremenske utjecaje.

1.5. Veličina ploče te
kolorimetrijska i fotometrijska svojstva materijala, od kojih su izrađeni,
moraju biti takvi da su znakovi na pločama cijelo vrijeme uporabe dobro
vidljivi i raspoznatljivi.

2.
Uvjeti glede postavljanja

2.1. Ploče moraju biti postavljene na primjerenoj
visini od tla, koja odgovara liniji gledanja. Pri tome je potrebno uzeti u
obzir postojeće prepreke na dolasku u područje ugroženosti i u njegovoj
neposrednoj blizini. Mjesto postavljanja ploče mora biti dobro osvijetljeno,
lako dostupno i dobro vidljivo.

Na mjestima sa slabom prirodnom osvijetljenošću,
preporuča se uporaba fluorescentnih boja, refleksnih materijala i dodatna
umjetna rasvjeta.

2.2. Ploču treba odstraniti kada prestanu postojati
okolnosti zbog kojih je bila postavljena.

3.
Uporaba znakova na pločama

3.1.
Prilikom uporabe znakova na pločama primjenjuje se hrvatska norma HRN 7010 –
Grafički simboli – Sigurnosne boje i sigurnosni znakovi – Sigurnosni znakovi za
mjesta rada i javne prostore, a u nastavku se daje prikaz znakova sigurnosti
koji nisu obuhvaćeni navedenom hrvatskom normom.

3.2. Znakovi opasnosti

![](dodatni/354578.gif)

3.3. Znakovi obveza

![](dodatni/354579.gif)

Prilog III

ZAHTJEVI ZA OZNAČAVANJE
SPREMNIKA I INSTALACIJA

1. Spremnici za opasne tvari ili opasne preparate koji
se upotrebljavaju pri radu i za skladištenje te pripadajuće instalacije za
takve tvari, moraju biti označeni u skladu s odredbama ovoga Pravilnika
(piktogram ili simbol na obojenoj podlozi).

Odredbe iz stavka prvog ne odnose se na spremnike za
kratkotrajnu uporabu ili za spremnike, čiji se sadržaj često mijenja ukoliko se
pri tome poduzimaju alternativne mjere, npr. izvješ­ćivanje i osposobljavanje
radnika, kojima se osigurava ista razina sigurnosti.

Oznake iz stavka 1. ovoga Priloga mogu biti:

– zamijenjene znakovima upozorenja, koji sadrže
jednake piktograme ili simbole, kao što su prikazani u prilogu II;

– opremljene dodatnim informacijama, kao što su ime
ili formula opasne tvari i opis opasnosti;

– zamijenjene ili dopunjene znakovima koji su predviđeni
za prijevoz opasnih tvari ili preparata, za transportne spremnike, koji se
upotrebljavaju na radnom mjestu.

2. Znakovi moraju biti postavljeni:

– na vidnom mjestu,

– u obliku tvrde ploče, samoljepivih etiketa ili
naneseni bojom.

3. Znakovi moraju imati odgovarajući izgled u skladu
s točkom 1. priloga II, a u uporabi moraju ispunjavati zahtjeve iz točke 3.
priloga II.

4. Oznake cjevovoda moraju biti postavljene na vidnim
mjestima u blizini najopasnijih mjesta kao što su ventili i spojevi, ali isto
tako na primjerenim razmacima po cijeloj dužini cjevovoda.

5. Područja, prostori ili ograđeni prostori, koji se
upotrebljavaju za skladištenje većih količina opasnih tvari, moraju biti
označeni znakovima opasnosti iz točke 3.1. priloga II, ili označeni u skladu s
točkom 1. ovoga priloga, osim ukoliko su pakiranja ili spremnici već označeni
znakovima odgovarajućih dimenzija, kako to zahtijeva točka 1.5. priloga II.

Skladišta većih količina opasnih tvari moraju biti
označena znakovima upozorenja za opću opasnost. Znakovi ili oznake moraju u tom
slučaju biti postavljeni u blizini skladišnog prostora ili na vratima
skladišta.

Prilog
IV

ZAHTJEVI ZA OZNAČAVANJE
VATROGASNE OPREME I NJEZINO POSTAVLJANJE

Zahtjevi iz ovoga priloga vrijede isključivo za
zaštitu od požara.

1. Vatrogasna oprema mora biti uočljivo označena
crvenom bojom te dodatno označena odgovarajućim pločama.

2. Crveno područje mora biti dovoljno veliko, što
omogućuje jednostavno prepoznavanje opreme.

3. Može se crvenom bojom označiti prostor, gdje se
takva oprema čuva. Isto tako mora biti označen i pristup u takav prostor.

Prilog
V

ZAHTJEVI ZA ZNAKOVE ZA OZNAČAVANJE PREPREKA, OPASNIH
PODRUČJA I PROMETNIH PUTEVA

1.
Znakovi za označavanje prepreka i opasnih područja

1.1. Mjesta u pogonima na kojima postoji opasnost da
st da
se radnruge osobe sudare s preprekama, padnu ili da se na njih sruše
obližnji predmeti, moraju biti označena izmjenično sa žutim i crnim ili crvenim
i bijelim prugama.

1.2. Dimenzije oznaka moraju biti u skladu s
veličinom prepreke ili opasnih mjesta.

1.3. Žute i crne pruge ili crvene i bijele pruge
moraju biti pod kutom od 45°. Pruge moraju biti jednako široke.

Primjer:

![](dodatni/354580.gif)

Prilog VI

ZAHTJEVI ZA SVJETLOSNE ZNAKOVE

1.
Izgled

1.1.
Svjetlost znaka mora osigurati dovoljan kontrast glede okoline, ali bez
bliještanja u slučaju da je okolina slabo osvijetljena.

1.2.
Svijetleća površina znaka mora biti jednobojna, a na njoj može biti piktogram
sa specifičnom pozadinom.

1.3.
Boja znaka mora biti u skladu s tablicom boja i njenim značenjem predviđenim
točkom 4. priloga I.

1.4.
Ukoliko znak sadrži piktogram, slova moraju
odgovarati zahtjevima iz priloga II.

2.
Specifična pravila uporabe

2.1.
Ukoliko uređaj može emitirati neprekidne i prekidne znakove, prekidni znak se
mora koristiti za viši stupanj opasnosti ili za žurno postupanje. Trajanje i
frekvencija prekidnog svjetlosnog znaka mora biti takva, da se:

–
osigura odgovarajući prijem poruke,

–
spriječi zamjena s drugim svjetlosnim znakovima.

2.2.
Ukoliko se svjetlosni znak upotrebljava umjesto zvuč­nog ili zajedno s njim,
mora pri tome biti upotrijebljen isti način šifriranja.

2.3.
Uređaji, koji emitiraju svjetlosne znakove u slučaju ozbiljne opasnosti, moraju
biti redovito održavani te opremljeni pomoćnim izvorom napajanja.

Prilog
VII

ZAHTJEVI ZA ZVUČNE ZNAKOVE

1.
Opći zahtjevi

1.1.
Zvučni znak mora:

a) imati zvučnu razinu dobrog prijema odnosno
čujnosti, koja je za 10 dB(A) viša od razine buke u okolini, ali ne smije
dostizati prag bola;

b) biti dobro prepoznatljiv glede trajanja impulsa i
intervala između impulsa, te se jasno razlikovati od drugih zvučnih znakova u
okolini;

1.2. Ukoliko uređaj emitira zvučni znak s
promjenljivom i konstantnom frekvencijom, promjenjiva frekvencija mora biti
namijenjena za upozoravanje na viši stupanj opasnosti ili za žurno poduzimanje
mjera u slučaju opasnosti.

2.
Šifriranje znaka

Znak za
evakuaciju mora biti neprekinut.

Prilog
VIII

ZAHTJEVI ZA GOVORNU
KOMUNIKACIJU

1.
Opći zahtjevi

1.1.
Govorno komuniciranje osobe, koja daje poruke jednoj ili više osoba koje je
slušaju, mora se odvijati u obliku kratkih tekstova, izraza ili pojedinih
riječi.

1.2.
Govorne poruke moraju biti kratke, jednostavne i ra-
zumljive, tako da nisu ovisne od govornih sposobnosti osobe, koja ih daje.

1.3.
Govorno komuniciranje se može odvijati neposredno govorom ili posredno uz
uporabu zvučnih uređaja.

2.
Posebna pravila

2.1.
Osobe, koje govorno komuniciraju, moraju dobro poznavati jezik na kojem daju
poruke, da ih pravilno izgovaraju i da ih se razumije.

2.2.
Ukoliko se govorno komuniciranje upotrebljava umjesto pokreta (gestikulacije)
ili zajedno s njima, mogu se pri tome upotrebljavati sljedeće šifrirane riječi:

– početak               označava
početak

– stoj       smetnja
ili završetak operacije

– kraj       završetak
operacije

– digni      podigni
teret

– spusti    spusti
teret

– naprijed\*

– natrag\*

– desno\*

– lijevo\*

Prilog IX

ZAHTJEVI ZA RUČNE SIGNALE

1.
Opći zahtjevi

Ručni znakovi moraju biti precizni, jednostavni,
dobro vid­ljivi, laki za izvođenje i razumijevanje te vidljivo različiti od
drugih pokreta osobe, koja ih daje.

Ukoliko osoba koristi obje ruke istovremeno, ruke se
moraju pomicati simetrično i pri tome davati samo jedan znak.

Smatra se, da ručni signali još uvijek ispunjavaju
gornje zahtjeve, ukoliko samo donekle odstupaju ili ako su detaljniji od
signala, koji su prikazani u 3. točki ovoga priloga, s time da moraju imati
isto značenje i razumljivost.

2.
Pravila za davanje ručnih signala

2.1. Osoba koja daje ručne signale je signalist.

Signalist daje manevarske upute rukovatelju.

2.2. Signalist mora vizualno pratiti sve manevre,
koje izvodi rukovatelj.

2.3. Obveza signalista je osim vođenja manevra i
osiguranje sigurnosti radnika i drugih osoba u blizini izvođenja operacija.

2.4. Ukoliko signalist sam ne može ispuniti sve
zahtjeve iz točke 2.2. ovoga priloga, u tom slučaju poslodavac mora odrediti
više signalista.

2.5. Rukovatelj mora prekinuti manevar u skladu s
novim uputama odmah, čim ih dobije od signalista. Isto tako mora postupati u
slučaju ukoliko nije razumio upućene mu znakove.

2.6.
Pomagala:

Rukovatelj
mora jasno i bez poteškoća prepoznati signalista sa svojega mjesta.

Signalist
mora nositi jedno ili više obilježja za raspoznavanje npr. bluzu, kacigu,
narukavnike i reflektirajuće trake ili upo-
trebljavati signalnu palicu.

Obilježja
za prepoznavanje moraju biti svijetlih boja. Sva obilježja moraju biti iste
boje, koja se može upotrebljavati isklju­čivo u tu svrhu.

3.
Šifrirani znakovi, koji se moraju upotrebljavati

Prethodna
napomena:

Sljedeći
šifrirani znakovi se moraju upotrebljavati za jednake manevre u pojedinim
djelatnostima:

![](dodatni/354581.gif)

![](dodatni/354582.gif)

Pravilnik, NN 29/2005-502
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)